Kai man buvo devyneri,
mano mama paklausė, kaip norėčiau, kad atrodytų mano namas,
ir aš nupiešiau pasakų grybą.
Ir ji išties tokį pastatė.
(Juokas.)
Nemanau, kad tuomet suvokiau, kad tai nebuvo įprasta,
ir galbūt to nesuvokiu iki šiol,
nes aš projektuoju namus.
Tai šešių aukštų namas pagal užsakymą Balio saloje.
Jis pastatytas vien tik iš bambuko.
Svetainė ketvirtame aukšte žvelgia į slėnį
Į namą patenki tiltu.
Tropikuose gali būti karšta,
tad renkamės didelius išlenktus stogus, kad įleistume vėjelio.
Kai kurie kambariai turi aukštus langus, kad oro vėdinimas liktų viduje
ir neįleistų vabzdžių.
Šį kambarį palikome atvirą.
Sukūrėme oru vėdinamą, uždengtą lovą.
Vienas klientas norėjo TV kambario svetainės kampe.
Atskirti erdvę aukštomis sienomis neatrodė gera mintis,
vietoj to padarėme milžinišką austą pintinę.
Turime visus reikalingus patogumus, kaip vonios kambarius.
Ši pintinė yra svetainės kampe,
ir turiu jums pasakyti, kai kurie žmonės nesiryžta ja naudotis.
Mes ne visai išdirbome garso izoliaciją.
(Juokas.)
Taigi yra daug dalykų, ties kuriais dirbame,
bet išmokau vieną dalyką,
kad bambukas bus tinkamas, jei jį tinkamai naudosi.
Iš tikrųjų tai laukinė žolė.
Ji auga nederlingoje žemėje –
giliose daubose, pakalnėse.
Ji tarpsta nuo lietaus ir tirpsmo vandens, saulės šviesos,
ir iš 1 450 bambuko rūšių, augančių pasaulyje,
mes naudojame tik septynias.
Tai mano tėtis.
Tai jis mane užkrėtė statymu iš bambuko,
ir jis stovi tarp
„Dendrocalamus asper niger“, kuriuos pasodino prieš 7 metus.
Kasmet jis atsiunčia naują nuotraukų.
Šiame kadre mes matome, kaip per 3 dienas jie užauga metrą,
taigi kalbame apie tvarią medieną per trejus metus.
Mes kertame šimtuose šeimoms priklausančių giraičių.
„Betung“, kaip jį vadiname, išties labai aukštas,
iki 18 metrų naudojamo ilgio.
Pabandykite nuvežti jį sunkvežimiu nuo kalno.
Ir jis stiprus: tempimo jėga prilygsta geležiai,
gniuždomoji jėga – betonui.
Padėkite 4 tonas tiesiai ant stiebo,
ir jis atlaikys.
Nes jis tuščiaviduris, lengvas,
pakankamai lengvas, kad pakeltų tik keli vyrai,
arba, akivaizdu, viena moteris.
(Juokas.) (Plojimai.)
Kai mano tėvas pastatė „Green School“ Balyje,
jis pasirinko bambuką visiems mokyklos statiniams,
nes matė tai kaip pažadą.
Tai pažadas vaikams.
Tai viena tvari medžiaga, kurios jie nepritrūks.
Ir kai pirmą kartą pamačiau tuos statomus statinius 6 metų amžiaus,
pagalvojau, tai visiškai logiška.
Jis auga šalia mūsų.
Jis stiprus. Elegantiškas.
Jis atsparus žemės drebėjimams.
Kodėl to nebuvo anksčiau ir ką mes galime padaryti toliau?
Taigi kartu su keliais „Green School“ statytojais
įkūriau „Ibuku“.
„Ibu“ reiškia „motina“ ir „ku“ reiškia „mano“, tai simbolizuoja Motiną Žemę,
ir „Ibuku“ esame meistrų, architektų ir dizainerių komanda,
kartu mes kuriame naujo tipo statybą.
Kartu per paskutinius 5 metus
pastatėme virš 50 unikalių statinių, daugiausia Balyje.
Devyni jų „Green Village“ –
jūs jau matėte kai kurių namų vidų –
mes juos apstatysime užsakytais baldais,
apjuosime daržais,
norėtume visus jus pakviesti aplankyti kurią dieną.
Kartu galėtumėte pamatyti „Green School“ –
kasmet vis dar statome klases –
taip pat ir patobulintą pasakų grybo namelį.
Taip pat dirbame ties mažu namu eksportui.
Tai tradicinis sumbanesų namas, kurį detaliai atkartojome
iki tekstilinių medžiagų.
Restoranas su atvira virtuve.
Ji atrodo, kaip virtuvė, tiesa?
Ir tiltas, kuris driekiasi 22 metrus virš upės.
Tai, ką mes darome, nėra visiškai nauja.
Nuo mažų lūšnelių iki įmantrių tiltų, kaip šis Javoje,
bambukas naudojamas tarp tropinių pasaulio regionų
neperdedant jau dešimt tūkstančių metų.
Yra salų ir netgi žemynų, į kuriuos pirmiausia nuplaukta bambuko plaustais.
Bet iki šiol
buvo beveik neįmanoma patikimai apsaugoti bambuką nuo vabzdžių,
taigi nebeliko nieko, kas buvo pastatyta iš bambuko.
Neapsaugotas bambukas dūla.
Neapdorotas sugraužiamas iki dulkių.
Štai todėl dauguma žmonių, ypač Azijoje,
mano, kad negali būti toks vargšas ar kaimietis, kad norėtum
gyventi bambukiniame name.
Taigi pagalvojome,
kas galėtų pakeisti jų nuomonę,
įtikintų žmones, kad bambukas yra gera medžiaga statyboms,
daugiau mažiau vertas būti norimas?
Pirma, mums reikėjo saugių apdorojimo sprendimų.
Boraksas yra natūrali druska.
Ji paverčia bambuką perspektyvia statymo medžiaga.
Tinkamai apdorok, atsargiai suprojektuok,
ir bambuko statinys gali stovėti amžius.
Antra, pastatyk ką nors neįprasto iš jo.
Įkvėpk žmones.
Laimei,
Balio kultūra puoselėja meistriškumą.
Ji vertina meistrystę.
Taigi sujunk juos su drąsiais pašaliniais
iš naujos kartos vietinių architektų
ir dizaineriais bei inžinieriais,
ir visada atmink, kad kuri su
lenktais, smailėjančiais, tuščiaviduriais stiebais.
Nėra dviejų vienodų stiebų, jokių tiesių linijų,
jokių „du ant keturių“.
Laiko išbandytos, gerai paruoštos formulės ir architektūros žodynas
čia netinka.
Turėjome išrasti savo taisykles.
Mes klausiame bambuko, kuo jis geras, kuo jis nori tapti,
ir jis sako: gerbk mane, kurk pagal mano stiprybes,
apsaugok nuo vandens ir išnaudok kuo daugiau mano linkių.
Taigi projektuojame tikrame 3D,
darome sumažintus maketus
iš tų pačių medžiagų, kurios vėliau bus panaudotos statant namą.
Ir maketo kūrimas iš bambuko yra menas,
kaip ir rimta inžinerija.
Štai čia namo architektūrinis planas.
(Juokas.)
Atsinešame jį į vietą
ir su mažomis liniuotėmis matuojame kiekvieną šiaudelį,
apsvarstome kiekvieną linkį ir pasirenkame bambuką iš rietuvės,
kad atkartotume tą namą vietoje.
Kai prieiname iki detalių, mes apsvarstome viską.
Kodėl durys dažnai būna stačiakampės?
Kodėl ne apvalios?
Kaip padaryti geresnes duris?
Ką gi, tai vyrių mūšis su gravitacija,
ir gravitacija visada nugalės,
tad kodėl neturėti ašies centre,
kur ji išlaikytų pusiausvyrą?
Ir kol tai sprendžiate, kodėl nepadarius durų ašaros formos?
Kad pelnytume išrankią naudą ir dirbtume su šios medžiagos
apribojimais,
teko save stumti,
ir tarp šių apribojimų radome erdvę kažkam naujam.
Tai iššūkis: kaip padaryti lubas,
jei neturi jokių plokščių lentų?
Leiskite pasakyti, kartais aš sapnuoju gipso kartoną ir fanerą.
(Juokas.)
Bet jei teturi patyrusį meistrą,
ir mažytes atraižas,
supink jas į lubas,
įtempk virš jų drobę, nulakuok jas.
Kaip jūs projektuojate tvirtą virtuvės stalviršį,
kuris tiktų šiam išlenktam jūsų statiniui?
Suraikykite akmenį kaip duonos kepalą,
nušlifuokite rankomis kiekvieną,
palikite plutą,
viskas, ką darome, yra beveik rankų darbas.
Mūsų statinių struktūrinės jungtys
sustiprintos plieno jungtimis, bet naudojame daug bambuko kaiščių.
Kiekviename aukšte – tūkstančiai kaiščių.
Šios grindys padarytos iš blizgios ir tvirtos bambuko žievės.
Gali jausti jos tekstūrą basomis pėdomis.
Ir ar grindys, kuriomis vaikštai,
gali daryti įtaką tavo eisenai?
Ar gali pakeisti tavo galiausiai paliekamą pėdsaką pasauliui?
Prisimenu save devynerių metų
ir stebuklo jausmą,
ir galimybę,
ir truputį idealizmo.
Mūsų laukia ilgas kelias,
reikia dar daug ko išmokti,
bet vieną žinau, kad su kūrybiškumu ir įsipareigojimu
gali sukurti grožį ir komfortą,
saugumą ir net prabangą
iš medžiagos, kuri ataugs.
Dėkoju.
(Plojimai.)